kardosdrur/scandi-wiki huggingface dataset:
Eliphas Levi

Eliphas Levi, var pseudonymet for Alphonse Louis Constant, (født 8. februar 1810 i Paris, død 31. maj 1875 smst.), en fransk okkultist, forfatter og magiker.

Liv og virke 
Constant var søn af en skomager i Paris. Han påbegyndte studiet til præst i den romersk-kirke ved præsteseminariet i St. Sulpice. Ved præsteseminariet stiftede han for første gang bekendtskab med læren om den dyriske magnetisme, som skolens rektor påstod blev styret af Djævelen. Denne påstand gav næring til Constants interesse i magi og okkultisme. 

Constant blev ekskommunikeret af kirken på grund af sine venstreorienterede politiske synspunkter, og fordi han ikke overholdt sine kyskhedsløfter. Constant ernærede sig som journalist. Han skrev en række mindre tekster om religion og politiske frihedsprincipper, hvilket blandt andet medførte et par korte fængselsdomme. 

I 1846 mødte den 36-årige Constant den 17-årige Noemia Cadot, som han giftede sig med. Sammen fik de et barn, som dog ikke overlevede sin barndom. Efter de mistede barnet, faldt ægteskabet langsomt fra hinanden, og de blev separeret i 1853 og endeligt skilt i 1865. Constant ernærerede sig forsat som journalist og foredragsholder omkring okkulte emner. Han tog pennenavnet Eliphas Levi (Eliphas Levi Zahed), som han nåede frem til ved at oversætte sit navn til hebraisk.

I 1854 besøgte Levi England, hvor han mødte forfatteren og rosenkreutzeren Edward Bulwer-Lytton. Det var angiveligt Edward Bulwer-Lytton, der inspirerede Levi til at skrive sit storværk Dogme et Rituel de la Haute Magie ("Den Højere Magis Dogme og Ritual") der udkom i 1855. 

I 1861 publiserede han en efterfølger, La Clef des Grands Mystères ("Nøglen til de Store Mysterier"). Yderligere af Levis bøger indbefatter Fables et Symboles ("Historier og Symboler") fra 1862, La Science des Esprits ("Videnskaben om Ånderne") fra 1865, Le Grand Arcane, ou l'Occultisme Dévoilé ("Den Store Hemmelighed, eller Okkultismen Afsløret"), der imidlertid først udkom posthumt i 1898. 

Eliphas Levis præsentation af okkultisme og magi fik stor indflydelse på okkultismen i årene efter hans død. Levi var således en af de tidlige, okkulte forfattere, der lavede en forbindelse mellem tarotkort og Kabbalah, og hans bøger var en stor inspirationskilde for okkultister som Arthur Edward Waite, Samuel Liddell MacGregor Mathers og Aleister Crowley. Den omfattende brug af og forklaring om symboler som pentagrammet har påvirket hele den vestlige magiske tradition, men også Levis definition af viljen som en helt fundamental præmis for succes i livet og hans redegørelse for det astrale lys, en slags kosmisk energi der gennemtrænger alt og kan tage forskellige former, har spillet en afgørende rolle i forståelsen af den moderne, vestlige magi.

Noter

Eksterne henvisninger 
 Eliphas Levi biografi 
 en anden Eliphas Levi biografi 

Faglitterære forfattere fra Frankrig
Okkulte forfattere
Personer fra Paris
Troy

Troy kan henvise til flere stednavne:

 Troy (film) – en britisk episk actionfilm fra 2004

 Canada
 Troy, Nova Scotia

 England
 Troy Town

 USA
 Troy, Alabama
 Troy University
 Troy, Californien
 Troy, Idaho
 Troy, Illinois
 Troy, Indiana
 Troy, Kansas
 Troy, Maine
 Troy, Dorsey, Maryland
 Troy, Michigan
 Troy, Minnesota
 Troy, Missouri
 Troy, Montana
 Troy, New Hampshire
 Troy, New York
 Troy, North Carolina
 Troy, Ohio
 Troy, Pennsylvania
 Troy, South Carolina
 Troy, South Dakota
 Troy, Tennessee
 Troy, Texas
 Troy, Vermont
 North Troy, Vermont
 Troy, Virginia
 Troy, West Virginia
 Troy (Wisconsin) (flertydig)
 Troy Township, Michigan
 Troy Township (Minnesota) (flertydig)
 Troy Township (Pennsylvania) (flertydig)

 Grækenland
 Troja - i græsk mytologi centrum for den trojanske krig
Annemarie Lund

Annemarie Lund (født 6. januar 1948) er en dansk hortonom. Cand.hort. fra Den Kongelige Veterinær- og Landbohøjskole, Sektion for Landskab 1971. Kandidatstipendium ved KVL 1972-76 og fra 1979 til 2002 ekstern lektor sammesteds.
Redaktør af tidsskriftet LANDSKAB siden 1983.

Bibliografi 
 Grøn form – Grønt modspil, en bog om landskabsarkitekten Jørn Palle Schmidt, (2007)
 Store europæiske haver, Atlas over historiske planer, (Redaktør), (2005)
 Danmarks Havekunst III, (2002)
 Guide til dansk havekunst, (1997, rev. udg. 2000, engelsk. rev. udg. 2003)
 Arkitektur Guide København, (med O. Lind), (1996, rev. udg. 2001 og 2005)
 Havekunst i Danmark, (med S. Andersson), (1990)
Har derudover ydet bidrag til
 The Oxford Companion to the Garden, (2006)
 Tilegnet Sven-Ingvar Andersson, (1994)
 Weilbach, Dansk Kunstnerleksikon

Hædersbevisninger 
 N.L. Høyen medaljen, (2001)

Faglitterære forfattere fra Danmark
Landskabsarkitekter fra Danmark
Modtagere af N.L. Høyen Medaljen
Personer i Kraks Blå Bog
Dansksprogede forfattere fra Danmark
Kunstnere på finansloven
Overpris (frimærker)

Frimærker med overpris udstedes for at støtte et givet formål, typisk et velgørenhedsformål, og de sælges derfor til en pris, der ligger over deres frankeringsværdi.

Frimærker med overpris har normalt både deres frankeringsværdi og deres overpris påtrykt.

I 1921 udsendtes de første danske frimærker med overpris, 10 + 5 øre og 20 + 10 øre, for at støtte Røde Kors. Mærkerne var Genforeningsmærker fra henholdsvis 1920 og 1921 med overprisen overtrykt.

Post Danmark udgiver hvert år et frimærke med overpris.

Kildehenvisninger 

Filateli
Ibn Zubayr

Abd Allah al-Zubayr, Ibn Zubayr eller Abdullah ibn az-Zubayr (arabisk: الله بن الزبير عبد) 
x(624 – 692) var en sahabi, hvis far var Zubayr ibn al-Awwam (Muhammeds kone Khadijas nevø), og hvis mor var Asma bint Abu Bakr, Abu Bakrs datter.

Liv 
Abdullah blev født i Banu Asad. Som ung mand deltog han i en række muslimske kampagner mod byzantinerne såvel som mod sassaniderne. Han deltog sammen med sin far i Kamelslaget mod kaliffen Ali.

Ibn Zubayr udråbte sig selv til "emir for de troende" efter Yazid 1.'s død i 683 og blev anerkendt af store dele af den arabiske verden. Ibn Zubayr fik lavet mønter med sig selv på den ene side og med omtale af Muhammed på den anden side. Disse mønter er nogen af de ældste henvisninger Muhammed. Der udbrød borgerkrig mellem umayyaderne og tilhængerne af Ibn Zubayr. I år 692 blev han blev besejret af umayyadernes hær og dræbt ved Mekka efter at have været belejret i byen i et halvt år. 

Ibn Zubayr medregnes ikke i den officielle række af kaliffer.

Eksterne henvisninger 
 Reference fra TheMuslimhistory.info  

Muslimer
Keldbylille

Keldbylille er en bebyggelse i Keldby Sogn på Møn, beliggende ca. 2 kilometer syd for Keldby.

Keldbylille omtales 1290 (Kælby litle) og 1496 (Keldbylillæ). 
Landsbyen udskiftedes formentlig i 1782 .

I landsbyen ligger Gammelborggård og Sandagergård.

Syd for Keldbylille ligger der en firlænget gård, nu kaldet Museumsgården, der er knyttet til Møns Museum. Gårdejeren Hans Hansen testamenterede sine møbler til Nationalmuseet, og det førte til, at også gården blev bevaret. Gården blev opført 1800, udflyttet fra landsbyen.

Keldbylille tilhører Vordingborg Kommune og ligger i Region Sjælland.

Kilder 
 Trap, J. P. Danmark. Præstø Amt. Bind IV, 5. udg., 1955.
 Møns Museums side om Museumsgården

Noter 

Lokaliteter på Møn
Provisorie

Provisorie betegner et frimærke, som har fået en ny værdi overtrykt for at
dække et akut behov eller for at anvende et restoplag af et ældre
mærke.

De første danske provisorier blev udsendt i 1904, blandet andet blev et 8 øres mærke fra 1895 overtrykt med 4 øre.

Kildehenvisninger 

Filateli
Landsled

Landsled er en bebyggelse i Keldby Sogn på Møn, beliggende ca. 2 kilometer øst for Keldby. Landsled omtales i år 1670.

Den ligger i Vordingborg Kommune og tilhører Region Sjælland.

Kilder 
 Trap, J. P. Danmark. Præstø Amt. Bind IV, 5. udg., 1955.
 Christiansen, Ove ''En historie om Landsled ... ., 2008.

Lokaliteter på Møn
Dej

Dej er en blanding af en væske (vand eller mælk, udelades i mørdej), mel og smagsstoffer og krydderier. Dej anvendes til bagning af brød, småkager og kager. Dej kan være helt flydende, fast eller en klæbrig, våd masse. Flydende dej bruges f.eks. til pandekager, mens dej til mange slags brød er en fast, elastisk substans. Dog er rugbrødsdej meget vådt og klistret. Dej kan også fremstilles uden væske: mørdej. Den bruges til bl.a. tærte- og tarteletbunde.

Dej indeholder ofte et hævemiddel som gær, æg eller bagepulver. Det medvirker til, at dejen hæver og bliver let og luftig.

Forskellige dejtyper

Mørdej/linsedej 
Mørdej (også kaldet linsedej) består af hvedemel, smør og evt. æggeblomme. Mel og smør indgår i ca. lige store vægtandele. Mørdej med sukker anvendes til kager og med salt til tærter og lignende. Der anvendes mel med lavt glutenindhold, og den æltes så lidt som muligt, så dejen ikke bliver sej/brødagtig. Efter bagning bliver dejen sprød. 

Anvendes bl.a. til hindbærsnitter og småkager.

Rullede deje 
 Wienerbrødsdej (med gær og typisk 27 lag)
 Butterdej (uden gær og typisk 144 lag)

En rørt dej/Sandkagedej 
En sandkagedej røres af smør, sukker, mel (samme mængde), æg og krydderier. I nogle opskrifter kommes mælk i. Man kan bage en rørt dej i alle forme.

Kilder
The Texas Chainsaw Massacre

The Texas Chainsaw Massacre har flere betydninger:

 The Texas Chainsaw Massacre (franchise)
 The Texas Chain Saw Massacre – film fra 1974.
 The Texas Chainsaw Massacre 2 – film fra 1986.
 Leatherface: Texas Chainsaw Massacre III – film fra 1990.
 Texas Chainsaw Massacre: The Next Generation – film fra 1994.
 The Texas Chainsaw Massacre (film fra 2003) – film fra 2003.
 The Texas Chainsaw Massacre: The Beginning – film fra 2006.
 Texas Chainsaw 3D – film fra 2013.
 The Texas Chainsaw Massacre (tegneserie)
 Texas Chainsaw Massacre (computerspil)
Pita

Pita eller pitabrød er et rundt fladbrød af hvede med gær. Pita er det græske ord for tærte . Pitabrød kommer fra, og er meget brugt i det Græske køkken og ellers i middelshavsregionen.

Brødet har traditionelt været brugt til at dyppe i hummus og lignende sovse, samt til at servere madretter som falafel og kebab i. De fleste pitabrød bliver bagt i meget varm ovn, til de blæser sig op. Når pitabrødet bliver taget ud af ovnen, falder det sammen igen, men man kan åbne en lomme i brødet, som man kan lægge falafel, lammekød, salat, tomat, ost, skinke, hummus eller lignende i.

Referencer 

Fladbrød
EON Productions

EON Productions er en britisk filmvirksomhed, der blev dannet i 1961 for at Albert R. Broccoli og Harry Saltzman kunne lave James Bond-filmene. Saltzman havde inden købt rettighederne til at filmatisere James Bond fra forfatteren Ian Fleming.

EON Productions fik et datterselskab Danjaq LLC samme år som lanceringen af den allerførste James Bond-film, Dr. No, i 1962.

I 1975 solgte Harry Saltzman dog sin andel på 50% af aktierne i firmaet til selskabet United Artists. Albert R. Broccolis aktier overgik ved hans død til hans datter Barbara Broccoli og hans stedsøn Michael G. Wilson som i dag ejer selskabet, der har produceret på samtlige James Bond-film efter Brocolis død.

Ekstra Info 
 Forkortelsen bag EON er aldrig blevet offentliggjort og helt indtil sin død afslog Albert R. Broccoli at det skulle stå for noget specielt.
 EA Games lancerede i 2004 James Bond-spillet Everything or Nothing – og mange tolkede dette som værende forklaring på forkortelsen EON.
 I år 2000 truede EON Productions med at sagsøge Cheapass Games, da de ville udgive et kortspil kaldet Before i kill you, Mr. Bond. Navnet blev ændret til Before I kill you, Mr. Spy, hvilket heller ikke faldt i god jord hos rettighedshaverne. Spillet blev siden udsendt i 2004 under navnet James Ernest's Totally Renamed Spy Game, men 2016 ændret tilbage Before I kill you, Mr. Spy efter en crowdfunding.

Kilder og henvisninger

Filmselskaber fra Storbritannien
Etableret i 1961
Johannes Døbers Kirke

Johannes Døbers Kirke ligger på Trekronergade i Valby i Københavns Kommune.

Historie 
I 1980'erne var det senere folketingsmedlem Jan E. Jørgensen kirkesanger ved kirken.

Kirkebygningen

Interiør

Gravminder

Referencer 
 De danske Kirker, redigeret af Erik Horskjær. Bind 1, Storkøbenhavn. G.E.C. Gads Forlag, 1969-1971.

Eksterne kilder og henvisninger 
 Johannes Døbers Kirke hos KortTilKirken.dk

Noter 

Kirker i Københavns Kommune
Kirker i Københavns Amt
Kirker i Københavns Stift
Valby
Kong Skorpion

Kong Skorpion er en af de første egyptiske konger vi kender til. Han tilhører den før-dynastiske periode, »dynasti 0«. Hans kongetid formodes at ligge mellem 3150 og 3050 f.Kr.

Vi kender Kong Skorpion fra et delvist ødelagt køllehoved af sten fundet i Nekhen i samme grube, hvor Narmers berømte køllehoved og palet er fundet. Der er ikke på køllehovedet nogen skrift, vi kan tyde. Kongen er afbilledet én gang. Han bærer Øvre Egyptens hvide krone og er i færd med at udføre en ritual handling med en hakke. Foran hans ansigt er afbilledet en skorpion og en blomsterlignenede figur. Det må være hans navn. Da vi ikke kan læse skriften, kalder vi ham »Kong Skorpion«.

Det er sandsynligt, at han kun var konge over Øvre Egypten, men han kan også have været konge over hele Egypten. Vi ved ikke hvordan den anden side af køllehovedet har set ud.

Køllehovedet har symboler for sejr over både ydre og indre fjender. Det er fristende at tænke sig, at han har erobret Nedre Egypten eller har påbegyndt denne erobring, der så er blevet fuldført af en efterfølger, som meget vel kunne være Narmer.

Vi kender intet til hans familieforhold.

Skorpions køllehoved viser, at både den hvide krone, som symbol på herredømmet over Øvre Egypten, og de ni buer, som symbol på Egyptens fjender, går helt tilbage til før hieroglyffernes tid.

Tjek fødsels- og dødsår
Faraoer
Silkeborg Kirke

Silkeborg Kirke stod færdigbygget i november 1877, efter 20 års møjsommeligt arbejde med at skaffe de nødvendige midler.

I 1845 var der meget langt til kirke for de mennesker, der slog sig ned omkring den nyanlagte fabrik, Over en mil at gå til sognekirken i Linå, Senere blev en stue i Silkeborg Hovedgård indrettet som byens første kirke, og digterpræsten J. C. Hostrup flyttede hertil (1856).

Kirken er tegnet af den københavnske arkitekt H.S. Sibbern. En korskirke i romansk stil, dengang med "åben tagstol", Men ved den omfattende restaurering i 1941-43 blev kirkerummet overhvælvet. Arkitekt Harald Lønborg-Jensen stod for dette smukke arbejde, der af en samtidig kollega blev kaldt "genialt".

l 1958 blev Mariehøj Sogn udskilt og Mariehøj Kirke indviet, men den gamle kirke dominerer fortsat bymidten, yderligere forskønnet med nyt kobbertag (1967) og nyt gulv af norsk kvartsskifer, nedlagt i forbindelse med 100 års jubilæet 1977. Den har levet med i det meste af byens liv og ligger stadig værdigt og uomgængeligt for det fortravlede menneskes blik.

Eksterne kilder og henvisninger 

 Silkeborg Kirke hos KortTilKirken.dk
 Silkeborg Kirke hos danmarkskirker.natmus.dk (Danmarks Kirker, Nationalmuseet)
 Byggeår for kirker 

Kirker i Silkeborg Kommune
Kirker i Århus Stift
Kirker i Skanderborg Amt
Kirke
Nødhjælp

Nødhjælp betegner arbejde eller bidrag for at redde mennesker, der ellers ville dø eller få skader for resten af livet.

Nødhjælp er større indsatser i forbindelse med naturkatastrofer, hungersnød, terrorangreb, krigshandlinger osv.

Nødhjælpsarbejderne er ofte frivillige og lavtlønnede. De skaffer de nødvendige materialer, transporterer dem, planlægger logistik og afhjælper problemerne. Mange føler, at de er forpligtet til at hjælpe de dårligere stillede, eller de får det bedre af at se, at deres indsats hjælper et andet menneske på vej i livet.

De deltager i mange projekter som uddeling af fødevarer i hungersnødsramte områder, lægehjælp og tandlægehjælp til fattige, der ikke har råd til medicin og behandling, opstilling og drift af flygtningelejre, skaffe midlertidig beboelse efter jordskælv, oversvømmelser og tsunamier og hjælpe med oprydning og genopbygning efter krigshandlinger, terrorangreb eller andre større ødelæggelser.

Meget nødhjælpsarbejde udføres af kendte internationale organisationer, der har viden om lokale forhold gennem tidligere indsatser, kender forbindelser og arbejdsmetoder, og som er store og velrenommerede nok til at få støtte til indsamlinger, offentlige bidrag og diverse tilskud til driften.

Nødhjælpen finansieres ofte af nødhjælpsorganisationer, der bl.a. samler penge ved husstandsindsamlinger. Der findes ingen offentlig oversigt over nødhjælpsorganisationer i Danmark, men flere private organisationer har lavet lister og opdateret dem.

Nødhjælp er også den hjælp, som en forbipasserende kan yde ved fx færdselsuheld og arbejdsulykker.

Se også 

 CARE Danmark
Læger uden Grænser
Folkekirkens Nødhjælp
Caritas
 Dansk Røde Kors
 Red Barnet
 UNICEF
 Danish Muslim Aid

Ngo'er
Internationale solidaritetsbevægelser
Migration
Civilsamfund
United Nations Global Defense Initiative

United Nations Global Defense Initiative er en fiktiv militær afdeling af FN, der præsenteres i computerspillene Command & Conquer, Command & Conquer: Tiberian Sun, opgraderingen Firestorm, Command & Conquer: Renegade, Command & Conquer 3: Tiberium Wars og slutteligt Command & Conquer 4: Tiberian Twilight. GDI's logo er en gylden ørn på hvid baggrund med en guldkant.

Navnet 

Navnet United Nations Global Defense Initiative er den længste udgave af fire internt godkendte navne. De tre andre er Global Defense Initiative, UNGDI og GDI. GDI er internt det suverænt mest brugte navn, da det er nemmest og hurtigst ikke at skulle udtale det fulde navn konstant, og GDI er også tydeligt, man ved hvad der refereres til. Men som sagt er alle fire navne officielt godkendt. GDI og Global Defense Initiative bliver brugt i mere uofficielle sammenhænge, medens United Nations Global Defense Initiative og UNGDI mest bliver brugt, når det skal gøres klart at GDI er en underafdeling af FN (United Nations på engelsk).

Officielle facts 

Grundlagt: 12. oktober 1995. Var den politiske afløser til "De Allierede", og al militært udstyr blev ved skiftet overdraget fra den ene organisation til den anden. 

Mandat: At sikre FN's interesser globalt. 

Hovedbase: I den første Tiberiumkrig var hovedbasen holdt hemmelig. Nogen tid efter krigen var vundet blev alle operationer flyttet ud til "Philadelphia-basen", der ligger i rummet. 

Militær styrke: Både kvantiteten af soldater og udstyr er klassificeret. 

Økonomisk styrke: Bliver støttet mest af FN, men også at private fonde og regeringer. 

Politisk styrke: GDI har ikke nogen reel politisk styrke. Alt, organisationen foretager sig er i FN's styrke. Deraf kan man uddrage, at GDI's styrke ligger i FN's styrke, der er temmelig stor. 

Relationer: Støttet af mange regeringer, der end ikke er med i FN.

Command & Conquer
Fiktive organisationer
Arbejdsulykke

En arbejdsulykke er, når en person kommer til skade, mens vedkommende arbejder. En arbejdsulykke kan være en fysisk eller psykisk skade, som sker efter en hændelse eller påvirkning. Hændelsen eller påvirkningen skal (efter de danske regler) være pludselig eller vare højst fem dage. 

Kommer man ud for en arbejdsulykke, er det vigtigt at få slået fast, hvad der gik galt for at kunne placere et ansvar, og for at en eventuel sikkerhedsrepræsentant kan se, hvor praksis skal ændres.

Regler i Danmark

Anmeldelse af arbejdsulykker 

En arbejdsgiver har pligt til at anmelde en arbejdsulykke, lige efter ulykken er sket. Hvis en tilskadekommen person ikke har genoptaget sit sædvanlige arbejde senest 5 uger efter, skaden er sket, skal skaden efterfølgende anmeldes. Arbejdsulykker skal anmeldes til arbejdsgiverens forsikringsselskab og til Arbejdstilsynet. Som udgangspunkt skal alle ulykker anmeldes, men småskader, som for eksempel et blåt mærke, skal ikke anmeldes. Arbejdsulykker skal altid anmeldes til Arbejdstilsynet, hvis personen, der er kommet til skade ikke kan arbejde udover den dag, hvor skaden er sket.

Lovpligtigt at tegne en arbejdsskadeforsikring 

Arbejdsgivere i Danmark skal sikre deres ansatte ved at tegne en arbejdsskadeforsikring. Hvis en arbejdsgiver er en privatperson, som har en person ansat til børnepasning eller rengøring i hjemmet, skal arbejdsgiveren ikke tegne forsikring, hvis arbejdet ikke overstiger 400 timer i et kalenderår. Hvis personen, der arbejder i hjemmet, kommer til skade, kan personen alligevel have ret til erstatning eller godtgørelse.

Erstatning for arbejdsulykker 

Arbejdsskadestyrelsen vurderer ud fra arbejdsskadeloven, om en arbejdsulykke kan anerkendes som en arbejdsskade. Det er arbejdsgiverens forsikringsselskab, der udbetaler erstatningen.

Arbejdsskadestyrelsen vurderer også erstatning for arbejdsulykker, hvor en person er kommet til skade ved for eksempel at hjælpe en nabo med at skovle sne. Her er der altså ikke tale om egentlig ansættelsesforhold men om en person, der har ydet en håndsrækning.

Eksterne henvisninger 

Videncenter for Arbejdsmiljøs side om arbejdsulykker 
Arbejdsskadestyrelsens side "Hvad er en arbejdsulykke?" 

Ulykker
Arbejdsmiljø
Crossbrace

Cross-bracing er en anordning, man bruger inden for high-performance faldskærme.
 
Cross-braces bliver mest lavet i tri-cell skærme, hvor de så sidder i de to yderste kamre af tri-cellen. Disse braces er små, trekantede membraner, der sidder inde i selve skærmen. De virker ved at sidde på skrå, så de afstiver cellen, det bevirker at den stort set er ubevægelig på tværs.

Den typiske – mest normale – kalot har kun 2 kamre og ingen cross-braces, hvilket gør, at den kan trække sig sammen på tværs, så bredden på skærmen, der bliver mindre, bliver omsat til en større højde på skærmen. 

Med cross-braces kan skærmen ikke trække sig sammen, og derved kan man opnå større fart og manøvredygtighed.

Sport
Nero-befalingen

Nero-befalingen er en betegnelse for den ordre, Nazitysklands diktator Adolf Hitler udstedte om ødelæggelsen af den tyske infrastruktur og andet af værdi 19. marts 1945, da de allieredes styrker indledte det endelige angreb på Det tredje rige. Kendt som den brændte jords taktik, ville den besværliggøre fjendens fremmarch.

Hitler var af den opfattelse, at det tyske folk havde fortabt sin leveret, fordi det havde tabt mod "Østfolket" og nu måtte overgive sig. I befalingen skrev Hitler, at det var fejlagtigt at tro, at udstyret igen ville kunne bruges af tyskerne, når de havde tilbageerobret det fra de allierede. "Fjenden vil ikke efterlade os andet end afbrændt jord, når han trækker sig tilbage uden at tage det mindste hensyn til befolkningen" skrev han blandt andet.

Nero-befalingen blev kun delvist udført: I kaosset under rigets sidste dage kunne det ikke længere rigtigt lade sig gøre, og manden med hovedansvaret for befalingen, rustningsminister Albert Speer, var så forfærdet over ordren, at han bevidst fejlede i at udføre den. På det tidspunkt, hvor han overfor Hitler indrømmede at have ignoreret ordren, var Hitler for svækket til at gøre noget ved sagen.

Befalingen er opkaldt efter den romerske kejser Nero, ud fra en formodning om, at han var skyldig i Roms brand i år 64.

Referencer 

2. verdenskrig
Adolf Hitler
Bo Jacobsen

Bo Jacobsen (født 2. juli 1957) er en dansk kok, som er opvokset i Gladsaxe.

Han started i faget i 1978 og blev i 1981 udlært hos Roy Hurtigkarl i restaurant Gastronomique.

Han er kendt for sin medvirken i flere tv-udsendelser, især på DR2. Han modtog Champagneprisen i 2008. Yderligere har han i samarbejde med sin kone Lisbeth Jacobsen udgivet flere kogebøger. Siden oktober 1991 har de drevet Restaurationen, og fra 2011 til 2012 drev de Restaurant Paustian.

Referencer 

Kokke fra Danmark
Personer i Kraks Blå Bog
Modtagere af Champagneprisen
Personer fra Gladsaxe
Fængselsbetjent

En Fængselsbetjent er ansat som opsynsperson og socialmedarbejder ved Kriminalforsorgen, det danske fængselsvæsen. Hovedopgaven består i at sørge for orden og sikkerhed - og at støtte og motivere de indsatte. Uddannelsen til Fængselsbetjent tager tre år og indbefatter bl.a. strafferet, konfliktløsning, pædagogik og sagsbehandling. Der er i Danmark ca. 3000 fængselsbetjente, der alle er tjenestemandsansatte.

Fra den 1. januar 2010 blev den tidligere stillingsbetegnelse fængselsfunktionær ændret til fængselsbetjent, ligesom fængselsfunktionær på prøve blev ændret til fængselsbetjent på prøve.
 

Stillingsbetegnelser
Danmarks retsvæsen
Kriminalforsorg